વડોદરાના વાઘોડિયા તાલુકાનાં લીમડા ગામે આવેલી પારુલ યુનિ.ના એમડી ડો.જયેશ પટેલનાં કુકર્મો બહાર આવતાં આજે ધારાસભ્ય મધુશ્રી વાસ્તવ, સરપંચ, વેપારીઓ અને આગેવાનો દ્વારા વાઘોડિયા બંધનું એલાન આપવામાં આવ્યું છે. પાટીદાર અનામત આંદોલન સમિતિ દ્વારા પણ ડો.જયેશ પટેલના વિરોધમાં કાળી પટ્ટી પહેરી અને કલેકટરને આવેદનપત્ર આપ્યું હતું. વાઘોડિયા બંધના પગલે આજે ગામ સજજડ બંધ રહ્યું હતું. વેપારીઓને સ્વૈચ્છિક રીતે પોતાની દુકાનો બંધ કરી બંધ પાળ્યો છે.